মুক্তিযুদ্ধের স্মৃতি স্তম্ভ বীরত্ব অবিনশ্বর এর শুভ উদ্বোধন ও কিছু কথা | অনাবিল সংবাদ
সোমবার, জুন ২৬, ২০১৭
অনাবিল সংবাদ
সত্যকে নিন সহজে
প্রচ্ছদ
জাতীয়
রাজনীতি
অর্থনীতি
সারাবাংলা
ঢাকা বিভাগ
চট্টগ্রাম বিভাগ
খুলনা বিভাগ
সিলেট বিভাগ
রাজশাহী বিভাগ
বরিশাল বিভাগ
রংপুর বিভাগ
ময়মনসিং বিভাগ
আন্তর্জাতিক
চলনবিলের সংবাদ
অন্যান্য
অনাবিল সাহিত্য
মুক্ত চিন্তা
ফিচার
তথ্যপ্রযুক্তি
বিনোদন
স্বাস্থ্য ও শিক্ষা
খেলা
মুক্তিযুদ্ধের স্মৃতি স্তম্ভ বীরত্ব অবিনশ্বর এর শুভ উদ্বোধন ও কিছু কথা
প্রকাশকাল- ১৪:০৬,মার্চ ২৮, ২০১৭,মুক্ত চিন্তা বিভাগে

এবাদত আলী
পাবনা সদর উপজেলার বালিয়াহালটে ১৯৭১ সালে মহান মুক্তিযুদ্ধ চলাকালিন সময়ে মুক্তিযুদ্ধে যোগদানকারি ৪জন পুলিশ সদস্যসহ ৭০ জনের অধিক শহীদদের গণকবরে নব-নির্মিত স্মৃতি স্তম্ভ ‘ ‘বীরত্ব অবিনশ্বর’ ্এর উদ্বোধনী অনুষ্ঠানে সাংবাদিক হিসেবে যোগদানের জন্য ই-মেইল যোগে পাবনা পুলিশ সুপার জিহাদুল কবির পিপিএম এর আমন্ত্রণ পেলাম। অপর দিকে একজন মুক্তিযোদ্ধা হিসেবে বাংলাদেশ মুক্তিযোদ্ধা সংসদ পাবনা সদর উপজেলা কমান্ডের সহ-কমান্ডার (তথ্য ও প্রচার) হাবিবুর রহমান রঞ্জু মোবাইল ফোনের মাধ্যমে আমাকে ২৫ মার্চ-২০১৭, স্মৃতি স্তম্ভের উদ্বোধনী অনুষ্ঠানে মালিগাছা ইউনিয়নের সকল বীর মুক্তিযোদ্ধাকে সঙ্গে করে যোগদানের বিষয়টি অবগত করলেন। মালিগাছা ইউনিয়নের কমান্ডার বীর মুক্তিযোদ্ধা আলহাজ হারেজ আলী ঢাকায় চিকিৎসারত থাকায় ডেপুটি কমান্ডার হিসেবে আমাকে এই দায়িত্ব পালনের অনুরোধ করলেন। সেমতে আমি ঐ রাতেই মালিগাছা ইউনিয়নের সকল মুক্তিযোদ্ধাকে বিষয়টি অবগত করাই এবং পরদিন দুপুর ১ টায় বাংলাদেশ মুক্তিযোদ্ধা সংসদ পাবনা জেলা ইউনিট কমান্ডে উপস্থিত হয়ে সেখান থেকে সকলে একসঙ্গে বালিয়াহালট যাবার কথাও বলা হলো। আগের দিনের কথামত আমরা এদিন ২৫ মার্চ-২০১৭, দুপুরে পাবনা জেলা ইউনিট কমান্ডে উপস্থিত হলে ডেপুটি কমান্ডার বীর মুক্তিযোদ্ধা আব্দুল বাতেন প্রত্যেককে মুক্তিযোদ্ধার মনোগ্রাম সম্বলিত গেঞ্জি ও একটি করে ক্যাপ প্রদান করলেন। যথা সময়ে সকলে একসঙ্গে আমরা বালিয়াহালটের উদ্দেশ্যে রওনা হলাম। চৈত্রের ঝাঁজালো রোদের মাঝে সোজা আব্দুল হামিদ রোড ধরে পায়ে হেঁটে নতুন ব্রিজের ওপারে অটো বাইক স্ট্যান্ডে পৌঁছলাম। ডেপুটি কমান্ডার আব্দুল বাতেন একে একে সকলকে অটো বাইকে উঠিয়ে দিয়ে তিনি আমাদের বহনকারি অটো বাইকে চড়ে আমরা বালিয়াহালট গোরস্থানের পাশে গিয়ে নামলাম।
এই সেই বালিয়াহালট। পাবনা সদর থানার মালিগাছা ইউনিয়নের একটি বর্ধিষœু গ্রাম বা মহল্লা যা বর্তমানে পৌরসভার অধিনে পাবনা শহরের প্রবেশদ্বার বটে। ১৯৭১ সালে মহান মুক্তিযুদ্ধের সময় এইখানে এই বালিয়াহালটে মুক্তিযুদ্ধের অনেক স্মৃতি জড়িয়ে আছে যা অনেকের কাছেই অজানা। ১৯৭১ সালে মহান মুক্তিযুদ্ধের সুচনালগ্নে ২৮মার্চ পাবনা শহরের সম্মুখ যুদ্ধে পরাজিত এক দল পাকিস্তানি সৈন্য কাশিপুর শিল্প নগরী হতে পায়ে হেঁটে রাজশাহীর দিকে পালিয়ে যাবার সময় রাতের বেলা পাকা সড়ক ধরে না গিয়ে কাঁচা রাস্তা দিয়ে পালাবার সময় পথ ভুল করে পাবনা শহর থেকে ৬ মাইল পশ্চিমে মালিগাছা ইউনিয়নের টেবুনিয়া বাজারের অদুরে মজিদপুর গ্রামের জিয়ালগাড়া বিল নামক স্থানে একটি গমের ক্ষেতে আশ্রয় নিয়ে লুকিয়ে থাকে। রাতের অন্ধকারে তাদের দলের অপর ২জন একটু পিছনে পড়লে যোগাযোগ বিচ্ছিন্ন হয়ে এই বালিয়াহালট গোরস্থানের বিরাট বিরাট উলু খড়ের আড়ালে প্রাণ বাঁচানোর জন্য একটি পুরোনো কবরের মধ্যে মধ্যে লুকিয়ে থাকে। যে দলটি জিয়ালগাড়া বিলের গম ক্ষেতে লুকিয়ে ছিলো তারা ক্ষুধার জ্বালা সহ্য করতে না পেরে পাকা গমের ছড়া থেকে হাতের তালুতে ঘষে গমের দানা খাচ্ছিলো। পর দিন ২৯ মার্চ ভোর বেলা কৃষকেরা গম কাটতে গেলে তাদের এই অবস্থার কথা জানাজানি হলে চারদিক থেকে হাজার হাজার মানুষ তাদেরকে ঘিরে ফেলে। পাকিস্তানি হানাদার বাহিনী তাদের হাতের অস্ত্র তাক করে জনতাকে ইশারায় সরে যেতে বলে। এতে লোকজনের ধারনা জন্মে যে, পাকিস্তানি সৈন্যদের গুলি ফুরিয়ে গেছে তাই তারা লোক জনকে সরে যেতে ইশারা করছে।এই কথা ভেবে জোতকলসা গ্রামের গহের আলী মন্ডল অতি সাহসের সাথে পাকিস্তানি সেনাদের দিকে ঢিল ছুড়তে থাকে। তখন পাকিস্তানি সেনারা গহের আলীকে লক্ষ করে গুলি ছুঁড়লে ঘটনাস্থলেই তিনি লুটিয়ে পড়েন। পথ হারা পাকিস্তানি সৈন্যরা দিশেহারা হয়ে পুনরায় পাবনা শহরের দিকে রওনা হয়। ততক্ষনে খবর পেয়ে পাবনা শহর থেকে জিপে করে পুলিশ ও মুক্তিকামী সেচ্ছাসেবক দল এবং টেবুনিয়া এলাকা হতে রাজনৈতিক নেতা ও ছাত্র-জনতা মনোহরপুর ও মালিগাছা গ্রামে জমায়েত হয়ে বিভিন্ন পয়েন্টে অবস্থান নেয়। তারা গুলি ছুঁড়তে আরম্ভ করলে পাকিস্তানি হানাদার বাহিনী মালিগাছা পাকা সড়কের উত্তরে কেফাত মোল্ল¬ার বাড়িতে আশ্রয় নিয়ে বাংকার খনন করে গুলি ছুঁড়তে থাকে। অপর দিকে জেলার আটঘরিয়া থানার এ এস আই (বাড়ি ফরিদপুর জেলার আলফাডাঙ্গা থানার বড়ভাগ গ্রামে।) থানা থেকে কয়েক জন পুলিশ ও অস্ত্র-শস্ত্র নিয়ে পাকা রাস্তার দক্ষিন পার্শ্বে অবস্থান নেন। এদিন মালিগাছাতে সারাদিন ধরে প্রতিরোধ যুদ্ধ চলে। এই রক্তক্ষয়ী প্রতিরোধ যুদ্ধে আটঘরিয়া থানায় কর্মরত পুলিশের এ এস আই আব্দুল জলিল অতি সাহসি ভূমিকা নিয়ে ২ জন পাকিস্তানি সৈন্যকে গুলি করে হত্যা করে পুনরায় আক্রমণের জন্য পাকা রাস্তার উপরে মাথা তুলে শত্রুর অবস্থান অবলোকনের সময় পাকিস্তানি হানাদার বাহিনীর সয়ংক্রিয় অস্ত্রের আঘাতে তাঁর মুখ ও বুক ঝাঁজরা করে দেয়। তিনি সঙ্গে সঙ্গে শাহাদত বরণ করেন। পরে তাঁর মৃতদেহ আটঘরিয়া থানায় নেওয়ার পথে অনিবার্য কারণে দেবোত্তর বাজার জামে মসজিদ সংলগ্ন স্থানে তাঁকে দাফন করা হয়। তাঁর সমাধি আজো সেখানে বিদ্যমান। পুলিশের এই অকুতোভয় বীর সৈনিক শহীদ বীর মুক্তিযোদ্ধা এএসআই আব্দুল জলিলের আত্মত্যাগের কথা স্মরণ করে বাংলাদেশ পুলিশ বিভাগের পক্ষে পাবনা জেলা পুলিশের শহীদ স্মৃতি স্তম্ভে ১ নম্বর ক্রমিকে এবং ঢাকার পুলিশ হেডকোয়ার্টার শহীদ সস্মৃতি স্তম্ভে তাঁর নাম ৫ নম্বর ক্রমিকে লিপিব্ধ রয়েছ। কিন্তু দুঃখের বিষয় শহীদ আব্দুল জলিল পাকিস্তানি হানাদার বাহিনীর সঙ্গে সম্মুখ যুদ্ধে যে মালিগাছা রণাঙ্গনে শহীদ হয়েছিলেন সেখানে আজো কোন শহীদ স্মৃতি স্তম্ভ নির্মিত হয়নি। তবে আশার কথা এইযে, স্থানীয় সচেতন জনসাধারণের পক্ষে কিছুসংখ্যক উৎসাহি ব্যক্তি কর্তৃক ২০০৮ সালে “ মালিগাছা ইউনিয়ন মুক্তিযুদ্ধ স্মৃতি সংরক্ষণ পরিষদ” নামে একটি সংগঠন গড়ে তুলে তার মাধ্যমে মালিগাছা রণাঙ্গণে প্রতি বছর ২৯ মার্চ অস্থায়ী শহীদ বেদীতে পুষ্প স্তবক অর্পণ, জাতীয় পতাকা উত্তোলন, শহীদ এএসআই আব্দুল জলিলের কবর জিয়ারত, আলোচনা সভা, দোয়ার মাহফিলের আয়োজন করা হয়ে থাকে।
অপর দিকে এই বালিয়াহালট গোরস্থানে যে দুজন পাকিস্তানি সৈন্য পুরাতন কবরের মধ্যে আশ্রয় নিয়েছিলো তা স্থানীয় লোকজন টের পেয়ে চারদিক থেকে তাদের ঘিরে ফেলা হয়। মুক্তিকামি স্বেচ্ছাসেবিরা তাদেরকে হত্যা করতে উদ্যত হলে তারা হাতের অস্ত্র ফেলে দিয়ে দুহাত উঁচু করে জনতার উদ্দেশ্যে বলে হাম লোগ তোমহারা পাছ সারেন্ডার করতা হায়। হামারা মাফ করকে ছোড় দো। কিন্তু কে শোনে কার কথা। বিক্ষুব্ধ জনতা তাদেরকে হত্যা করে প্রতিশোধ নেয়।
এঘটনার মাসখানেক পরে বালিয়াহালট ব্রিজের পূর্ব-পাশে পাকিস্তানি আর্মি এবং এদেশের দালাল রাজাকারেরা বাঁশকল পেতে চেকপোস্ট বসিয়েছিলো।তারা চেক পোস্টে বিভিন্ন যানবাহন থামিয়ে লোকজনের দেহ তল্লাশি করতো। যাদের প্রতি সনেদহ হতো তাদেরকে আটক করে রাখতো। এই ব্রিজ থেকে সামন্য দুরে ছিলো নুরপুর ডাক বাংলো আর্মি ক্যাম্প। যেখানে মুক্তিযোদ্ধা সন্দেহে অগণিত লোকজনকে ধরে নিয়ে পৈশাচিক কায়দায় নির্যাতনের মাধ্যমে জিজ্ঞাসাবাদ করা হতো। দয়া পরবস হয়ে কাউকে কাউকে ছেড়ে দিতো। তবে বেশিরভাগ ক্ষেত্রেই ধৃত ব্যক্তিদের ট্রাকে করে টেবুনিয়া সিড গোডাউনের পুকুর পাড়ের ঝোপের আড়ালসহ বিভিন্ন স্থানে নিয়ে চোখ বাঁধা অবস্থায় সারিবদ্ধভাবে দাঁড় করিয়ে গুলি করে হত্যা করে লাশ ফেলে রাখা হতো। পাবনা শহরে পাঠান পাহারাদার উজির খান, লোকমান নিকারি, ঘেটু রাজাকারসহ কিছু সংখ্যক দালাল ও রাজাকার নিরীহ লোকজনকে পাকিস্তানি আর্মিদের হাতে সোপর্দ করতো। মুক্তিযুদ্ধের শেষ দিকে ভারত কর্তৃক বাংলাদেশকে স্বীকৃতি প্রদানপূর্বক প্রকাশ্যে পাকিস্তানের বিরুদ্ধে যুদ্ধে লিপ্ত হয় এবং ভারতীয় বাহিনী মিত্র বাহিনী হিসেবে মুক্তিযোদ্ধাদের পাশে এসে দাঁড়ায়। যৌথ বাহিনী সেসময় পদ্মা নদীর ওপার হতে একই সময় দুটি শেল নিক্ষেপ করে তার একটি পাবনা শহরের ফায়ার ব্রিগেডের পাশে ‘সিদ্ধান্ত লজ’ নামক একটি বাসভবনে পড়ে দ্বিতল ঐ ভবনটি গুঁড়িয়ে যায়। এবং অপরটি লক্ষভ্রষ্ট হয়ে বালিয়াহালট ব্রিজের পাশের চেকপোস্টের অদুরে বালিয়াহালট ঈদগাহ সংলগ্ন স্থানে পড়ে বিরাট একটি গর্তের সৃষ্টি করে, যে গর্তটি আজো বিদ্যমান। যৌথ বাহিনী কর্তৃক নিক্ষেপিত শেলের গর্তের স্মৃতি চিহ্নের পশ্চিমে বালিয়াহালট গোরস্থন মসজিদ ও আমজাদ হোসেন উচ্চবিদ্যালয়ের পাশে বালিয়াহালট থেকে নয়নামতি যাবার পথে পাকা রাস্তার ধারেই সমৃতি স্তম্ভটি নির্মাণ করা হয়েছে।
এই স্মৃতিস্তম্ভ নির্মাণের ব্যাপারে যিনি অগ্রনি ভুমিকা পালন পূর্বক কৃতিত্বের দাবিদার তিনি হলেন পাবনার পুলিশ সুপার জিহাদুল কবির পিপিএম। তাঁর পক্ষ থেকে তাঁর অনুভূতির কথা এভাবেই ব্যক্ত করা হয়েছে যা নি¤েœ তুলে ধরা হলো:“ ১৯৭১ সালের এপ্রিল মাস। সারা দেশে পাক বাহিনীর ধ্বংসযজ্ঞ। তখনও প্রশিক্ষিত মুক্তিযোদ্ধা ততটা নাই। পুলিশ, ইপিআর, সেনাবাহিনীর বীর মুক্তিযোদ্ধার সাথে দেশ প্রেমিক তরুণ যুবক প্রতিরোধ গড়ে তুলছে। এক দল কুলাঙ্গার রাজাকার ও তাদের দোসর পাকিস্তানি বাহিনীর হাতে মাঝে মধ্যেই ধরা পড়ে জীবন দিতে হয় দেশ মাতৃকার গর্বিত সন্তানদের। এদের মধ্যে পাবনা জেলা পুলিশে কর্মরত চার জন পুলিশ সদস্যসহ আরো সত্তরের অধিক সহযোদ্ধাদের বিভিন্ন সময়ে ধরে এনে নির্মমভাবে হত্যা করে গণকবর দেয়া হয় তৎকালিন নুরপুর আর্মি ক্যাম্পের পাশে বালিয়াহালট নামক স্থানে। মহান স্বাধীনতা যুদ্ধে শহীদ সে সকল মুক্তিযোদ্ধাদের গণকবর তথা তাদের যথাযোগ্য ভাবে স্মরণ করা হয়নি স্বাধীনতা পরবর্তী ৪৬ বছর। মহান স্বাধীনতা যুদ্ধের সেসকল শহীদ বীর যোদ্ধাদের প্রতি সন্মান জানানোর তাগিদ থেকেই পাবনা জেলার বর্তমান পুলিশ সুপার জনাব জিহাদুল কবির পিপিএম সপ্ন দেখলেন কিছু একটা করার। সেই সপ্ন থেকেই পুলিশ সুপার মহোদয়ের একান্ত চেষ্টায় আজ ২৫/০৩/২০১৭ খ্রিঃ তারিখ উদ্বোধন হচ্ছে “বীরত্ব অবিনশ্বর” নামক স্মৃতি স্তম্ভ। যার গঠন শৈলিতে লুকিয়ে আছে ‘ এক মহা নায়কের বলিষ্ঠ নেতৃত্বে প্রাপ্ত এক খন্ড ভুমি, এক সাগর রক্তের বিনিময়ে অর্জিত আমাদের স্বাধীনতা। স্বজন হারানো শোক বুকে আগলে বিশ্বের দরবারে মাথা উঁচু করে দাঁড়ানো একুশ শতকের বীর বাঙালি ।”
আজ ২৫ মার্চ। ১৯৭১ সালের এই ২৫ মার্চের ভয়াল রাতেই পাকিস্তানি হানাদার বাহিনী নির্বিচারে, নির্মম ও নিষ্ঠুরভাবে ঢাকাসহ সারা দেশে গণহত্যার সুচনা করেছিলো। বাংলাদেশের মহান মুক্তিযুদ্ধের সুচনালগ্নে এই পৈশাচিক গণহত্যার স্মরণে বাংলার স্থপতি জাতির জনক বঙ্গবন্ধু শেখ মুজিবের কন্যা বর্তমানে বাংলাদেশের প্রধানমন্ত্রীর উদ্যোগে সারা দেশে এই প্রথমবারের মত এই দিনটি জাতীয়ভাবে “গণহত্যা দিবস” হিসেবে পালনের সরকারি নির্দেশ জারি করেছেন এবং তা পালিত হচ্ছে। আর পাবনার সুযোগ্য পুলিশ সুপার এই দিরটিকেই বেছ নিয়েছেন স্মৃতি স্তম্ভের উদ্বোধনী দিন হিসেবে যা সত্যিই ভালো লেগেছে। পাবনার পুলিশ সুপারের এহেন অনুভূতি এবং মহান মুক্তিযুদ্ধের স্মৃতি বিজোড়িত বালিয়াহালট “ বীরত্ব অবিনশ্বর স্মৃতি অবিনশ্বর” নির্মাণের ব্যপারে তার অবদানের কথা সকলেই এক বাক্যে স্বীকার করে তার পদক্ষেপের যথেষ্ট প্রশংসা করলেন। আসলেই তিনি ধন্যবাদ পাবার যোগ্য বটে।
যাক নির্ধারিত সময়েই অতিথি বর্গ এবং আমন্ত্রিত ব্যক্তিবর্গ অনুষ্ঠানস্থলে এসে উপস্থিত হলেন। অনুষ্ঠান শুরুর আগে “ বীরত্ব অবিনশ্বর স্মৃতি স্তম্ভের” ফলক উন্মোচন করলেন প্রধান অতিথি পাবনা ৫ আসনের (পাবনা সদর) সংসদ সদস্য গোলাম ফারুক প্রিন্স। অতিথিগণ কর্তৃক স্মৃতি স্তম্ভে পুষ্প স্তবক অর্পণ করা হলো। এসময় পাবনা পুলিশের চৌকস বাদক দলের বিউগল বেজে উঠলো।
অতিথি বৃন্দ আসন গ্রহণ করলে পাবনা সদর উপজেলা আওয়ামী লীগের সাধারণ সম্পাদক সোহেল হাসান শাহিনের সঞ্চলনায় বালিয়াহালট গোরস্থান মাদরাসার ছাত্র মোঃ হজরত আলী কর্তৃক পবিত্র কোরআন তেলাওয়াতের মধ্য দিয়ে অনুষ্ঠানের সুচনায় মহান স্বাধীনতা যুদ্ধে সকল শহীদের আত্মার প্রতি শ্রদ্ধা নিবেদন কল্পে দাঁড়িয়ে ১ মিনিট নিরবতা পালন করা হয়। বাংলাদেশ মুক্তিযোদ্ধা সংসদ পাবনা জেলা ইউনিট কমান্ডের কমান্ডার বীর মুক্তিযোদ্ধা হাবিুবর রহমান হাবিব এর সভাপতিত্বে সভা শুরু করা হলে স্বাগত বক্তব্য দেন পাবনার পুলিশ সুপার জিহাদুল কবির পিপিএম, প্রধান অতিথির বক্তব্য দেন পাবনা ৫ আসনের সংসদ সদস্য গোলাম ফারুক প্রিন্স, বিশেষ অতিথি হিসেবে বক্তব্য দেন পাবনা জেলা পরিষদ চেয়ারম্যান রেজাউল রহিম লাল ও পাবনা জেলা প্রশাসক রেখা রাণী বালো।
এসময় পাবনা জেলা আওয়ামী লীগের সহসভাপতি আব্দুল হামিদ মাস্টার, পাবনার অতিরিক্ত পুলিশ সুপার গৌতম কুমার বিশ্বাস, অতিরিক্ত পুলিশ সুপার শামীমা আক্তার, এ এসপি পাবনা সদর সার্কেল আব্দুল্লা আল মাসুম, ঈশ্বরদী সাকের্েেলর জহুরুল হক, বাংলাদেশ মুক্তিযোদ্ধা সংসদ পাবনা জেলা ইউনিট কমান্ডের ডেপুটি কমান্ডার বীর মুক্তিযোদ্ধা আব্দুল বাতেন, ডেপুটি কমান্ডার বীর মুক্তিযোদ্ধা আলহাজ আব্দুল লতিফ সেলিম, সহ কমান্ডার (অর্থ)আলহাজ আফতাব উদ্দিন, পাবনা সদর উপজেলা কমান্ডার বীর মুক্তিযোদ্ধা আলহাজ আবল কাশেম বিশ্বাস, সহ কম্ডাার (সাংগঠনিক) মোঃ ময়েন উদ্দিন, সহ কমান্ডার (তথ্য ও প্রচার) হাবিবুর রহমান রঞ্জু, পাবনা সদর থানার ভারপ্রাপ্ত কর্মকর্তা মোঃ আব্দুর রাজ্জাক, স্মৃতি সম্ভ নির্মাণের পৃষ্ঠপোষক ও বিসিবি এর টুর্নামেন্ট কমিটির পরিচালক সাইফুল আলম স্বপন চৌধুরী, মাসপো গ্রুপের ব্যবস্থাপনা পরিচালক আলী মর্তুজা বিশ্বাস সনি, “বীরত্ব অবিনশ্বর স্মৃতি স্তম্ভের” ডিজাইনার প্রকৌশলি কামরুজ্জামান আপেল, পাবনা সদর উপজেলা আওয়ামী লীগের সহ সভাপতি জালাল উদ্দিন বিশ্বাস, যুগ্ম সম্পাদক কামরুজ্জামান কামরুল, বাংলাদেশ মুক্তিযোদ্ধা সংসদ মালিগাছা ইউনিয়ন কমান্ডের কমান্ডার বীর মুক্তিযোদ্ধা আলহাজ হারেজ আলী, ডেপুটি কমান্ডার বীর মুক্তিযোদ্ধা, সাংবাদিক ও কলামিস্ট এবাদত আলী, সাংবাদিক ও কলামিস্ট মোঃ আব্দুল জব্বার, মালিগাছা ইউনিয়নের সাবেক চেয়ারম্যান মোঃ উম্মাত আলী, মালিগাছা ইউয়িন আওয়ামী লীগের সাধারণ সম্পাদক আব্দুল করিমসহ এলাকার গণ্যমান্য ব্যক্তিবর্গও শতাধিক বীর মুক্তিযোদ্ধা অনুষ্ঠানে উপস্থিত ছিলেন।
(লেখক: বীর মুক্তিযোদ্ধা,সাংবাদিক ও কলামিস্ট)।
← ঈশ্বরদীতে দুর্নীতি প্রতিরোধ কমিটির র‌্যালী, মানববন্ধন ও পথসভা অনুষ্ঠিত
জীবনের গল্প →
সাম্প্রতিক সংবাদ
ঈদের আনন্দ সেরে ওদের আর বাড়ি ফেরা হলনা আলীকদমে শোকের মাতম, সড়ক দুর্ঘটনা নিহত-৪, আহত প্রায় চল্লিশ
কবি বন্দে আলী মিয়া– আর আমি ফিরিবনা তোমাদের তরে
শৈশবের দুরন্তপনা…..
ঈদ আনন্দ উপভোগে চাটমোহর- হান্ডিয়াল সড়কে বিনোদন পিয়াসীদের উপচে পরা ভীড়
ঈশ্বরদীর অপহরণকৃত ৩ পথ শিশু উদ্ধার অপহরণকারী ৫ জন গ্রেফতার
ঈদে বেড়াতে গিয়ে সড়ক দুর্ঘটনায় ভাঙ্গুড়ায় মোটরসাইকেল আরোহীসহ আহত ৩
মাগুরায় ঈদের নামাজ পড়লেন সাকিব আল হাসান
সবাইকে মিলেমিশে সুখী, সমৃদ্ধ ও উন্নত বাংলাদেশ গড়ার আহ্বান: ঈশ্বরদী ঈদগাহ মাঠে ভূমি মন্ত্রী
গণভবনে ঈদ শুভেচ্ছা বিনিময় করছেন প্রধানমন্ত্রী
শোলাকিয়া ঈদের জামাত অনুষ্ঠিত
বন্ধুত্ব নাকি বেশিকিছু!
আজ পবিত্র ঈদুল ফিতর
রাঙামাটি শহরে দীর্ঘদিন ধরে চলছে জমজমাট জুয়া খেলার আসর
‘ইসলাম সন্ত্রাস ও জঙ্গিবাদ সমর্থন করে না’
‌‘ঈদ শান্তি, সহমর্মিতা ও ভ্রাতৃত্ববোধের অনুপম শিক্ষা দেয়’
রাজশাহী ও চলনবিলের সংবাদ
শৈশবের দুরন্তপনা…..
ঈদ আনন্দ উপভোগে চাটমোহর- হান্ডিয়াল সড়কে বিনোদন পিয়াসীদের উপচে পরা ভীড়
ঈশ্বরদীর অপহরণকৃত ৩ পথ শিশু উদ্ধার অপহরণকারী ৫ জন গ্রেফতার
ঈদে বেড়াতে গিয়ে সড়ক দুর্ঘটনায় ভাঙ্গুড়ায় মোটরসাইকেল আরোহীসহ আহত ৩
সবাইকে মিলেমিশে সুখী, সমৃদ্ধ ও উন্নত বাংলাদেশ গড়ার আহ্বান: ঈশ্বরদী ঈদগাহ মাঠে ভূমি মন্ত্রী
ধুনটে সেচ্ছাসেবী সংগঠনের উদ্দ্যোগে ঈদ সামগ্রী বিতরণ
শেষ সময়ে রাজশাহীতে আতর টুপির দোকানে ক্রেতাদের ভিড়
রাজশাহীতে কঠোর নিরাপত্তায় ঈদের প্রস্তুতি সম্পন্ন
আজ চাটমোহরের হান্ডিয়ালে রথযাত্র উদযাপিত হবে
মায়ের মতো ভালোবাসা দিয়ে প্রধানমন্ত্রী শেখ হাসিনা দেশের মানুষের সেবা করছেন: ঈশ্বরদীতে ভূমিমন্ত্রী
হৃদয়ে ভাঙ্গুড়ার প্রশংসনীয় উদ্যোগ
ভাঙ্গুড়া হাজী জামাল উদ্দিন কলেজের চার তলা ভবনের ভিত্তি প্রস্থর স্থাপন
পত্নীতলাই NHS’14 বন্ধু গ্রুপের ইফতার ও দোয়া মাহফিল অনুষ্ঠিত
গাবতলী সদর ইউনিয়নে ঈদুল ফিতর উপলক্ষে গম বিতরণ
গাবতলী পাইলট হাইস্কুলের ২০০৩ সালের এসএসসি ব্যাচের ইফতার

Top
প্রকাশক ও সম্পাদক                                                 প্রধান সম্পাদক                                                            সম্পাদকমন্ডলী
সরকার রুহুল আমীন                                                শাকিল ইফতেখার                                                       সহযোগী সম্পাদক: ইকবাল কবির রনজু
মোবাইল- ০১৭১১১১১৭৩৬                                                                                                                              নির্বাহী সম্পাদক: মোহাম্মদ জাহাঙ্গীর আলম
ইমেইল- rafishafin09@gmail.com
অনাবিল সংবাদ যোগাযোগ- হট লাইন : ০১৭১১১১১৭৩৬, ০১৭৩৩১০৯৪০৫, ০১৭৩০১৮৫৬১০, ০১৯১১২৪৬৪৭৭, ইমেইল: onabilnews@gmail.com,
প্রধান কার্যালয় : বালুচর মাঠ সংলগ্ন, চাটমোহর, পাবনা | ঢাকা অফিস : ১৬২ আরামবাগ (স্যাপিড প্রিন্টার্স, রয়েল একাডেমির গলি) মতিঝিল, ঢাকা-১০০০